Pavel Purishkin. Pavel Purishkin (; 1988-yil 18-iyulda tugʻilgan) – millati rus boʻlgan nafaqadagi oʻzbekistonlik futbolchi, hujumchi ampulasida oʻynagan. Futbolchilik faoliyati. Yoshlik faoliyati. Pavel Purishkin Toshkentning „Paxtakor“ klubi akademiyasi tarbiyalanuvchisi hisoblanadi. 2007-yilgi Oʻzbekiston oʻrinbosarlari ligasining eng yaxshi toʻpurariga aylangan va 2004-yili Yaponiyada boʻlib oʻtgan 17 yoshgacha boʻlgan futbolchilar oʻrtasidagi Osiyo chempionatida 17 yoshgacha boʻlgan Oʻzbekiston milliy terma jamoasi safida ishtirok etgan. Jamoalardagi faoliyati. Purishkin oʻz professional faoliyatini 2007-yilda Oʻzbekiston oliy ligasida „Shoʻrtan Gʻuzor“ jamoasida boshlagan. 2008—2009-yilgi mavsumlarni „Dinamo“ Samarqand jamoasi safida oʻynagan. 2010-yilda „Soʻgʻdiyona“ safida toʻp surgan va jamoaning Pro ligadan Superligaga ikkinchi oʻrinda chiqishiga yordam bergan. 2011-yilda Pavel Qozogʻiston birinchi divizioniga koʻchib oʻtgan va u yerda „Aq Bulak“, „Spartak Semey“, „Astana-1964“ va Olmaotaning SSKA jamoalarida 99 ta oʻyinda 44 ta gol urgan 2016-yilning fevral oyida Purishkin Malayziyaning UiTM FC bilan bir yillik shartnoma imzoladi. 2016-yilning 12-fevralida „Sabah FA“ jamoasiga qarshi oʻyinda Purishkin klubdagi birinchi rasmiy oʻyinida xet-trik qayd etgan va golli uzatmani amalga oshirgan. Purishkin dastlabki 2 oʻyinda oʻzining 4-golini kiritgan. 2016-yil 15-fevralda Perlis FA jamoasiga qarshi safar oʻyinida 1:0 hisobida gʻalaba qozongan yangi klub uchun dastlabki gollarini urgan. 2018-yild Bekobodningning „Metallurg“ klubi bilan shartnoma imzolagan. 2019-yilning avgust oyida Pavel Oʻzbekiston kubogi doirasida Oʻzbekiston oliy divizioni vakili AGMK jamoasiga qarshi oʻyinning ikkinchi yarmida zaxiradan maydonga tushganidan soʻng xet-trik qayd etgan. 2020-yil Ummonning „Omman“ klubi bilan shartnoma imzolagan.